CELEX: 62009CN0247
Language: fi
Date: 2009-07-07 00:00:00
Title: Asia C-247/09: Ennakkoratkaisupyyntö, jonka Finanzgericht Baden-Württemberg (Saksa) on esittänyt 7.7.2009 — Alketa Xhymshiti v. Bundesagentur für Arbeit — Familienkasse Lörrach

26.9.2009   
            
            
               FI
            
            
               Euroopan unionin virallinen lehti
            
            
               C 233/5
            
         Ennakkoratkaisupyyntö, jonka Finanzgericht Baden-Württemberg (Saksa) on esittänyt 7.7.2009 — Alketa Xhymshiti v. Bundesagentur für Arbeit — Familienkasse Lörrach
   (Asia C-247/09)
   2009/C 233/08
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Baden-Württemberg
   
      Pääasian asianosaiset
   
   
      Kantaja: Alketa Xhymshiti
   
      Vastaaja: Bundesagentur für Arbeit — Familienkasse Lörrach
   
      Ennakkoratkaisukysymykset
   
   
               1)
            
            
               Sovelletaanko kolmannen maan kansalaiseen, joka asuu laillisesti Euroopan unionin jäsenvaltiossa ja työskentelee Sveitsin valaliitossa, ja hänen aviopuolisoonsa, joka on kolmannen maan kansalainen, asuinjäsenvaltiossa asetusta 859/2003/EY (1) sillä seurauksella, että asuinjäsenvaltion on sovellettava työntekijään ja tämän aviopuolisoon asetuksia 1408/71/ETY (2) ja 574/72/ETY (3)?
            
         
               2)
            
            
               Mikäli ensimmäiseen kysymykseen vastataan kieltävästi: Onko ensimmäisessä kysymyksessä mainitussa tilanteessa asetuksen 1408/71/ETY 2, 13 ja 76 artiklaa sekä asetuksen 574/72/ETY 10 artiklan 1 kohdan a alakohtaa tulkittava siten, että perheavustukset voidaan evätä äidiltä asuinjäsenvaltiossa sen perusteella, että hän on kolmannen maan kansalainen, vaikka kyseinen lapsi on Euroopan unionin kansalainen?
            
         
      (1)  Asetuksen (ETY) N:o 1408/71 ja asetuksen (ETY) N:o 574/72 muuttamisesta soveltamisalan laajentamiseksi koskemaan kolmansien maiden kansalaisia, joita kyseiset säännökset eivät jo koske yksinomaan heidän kansalaisuutensa vuoksi 14.5.2003 annettu neuvoston asetus (EY) N:o 859/2003 (EUVL L 124, s. 1).
   
      (2)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annettu neuvoston asetus (ETY) N:o 1408/71 (EYVL L 149, s. 2).
   
      (3)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä 21.3.1972 annettu neuvoston asetus (ETY) N:o 574/72 (EYVL L 74, s. 1).